એવું કહેવાય છે કે ભાવિના ગર્ભમાં શું છુપાયેલું છે એ અકળ છે. અને એટલે જ આપણને રોજબરોજની ભાષામાં દરેક બાબુ, બચુ કે રંછોડભ’ઈ વાપરી શકે એવું સૂત્ર ‘ન જાણ્યું જાનકી નાથે સવારે શું થવાનું છે’ મળ્યું છે. કવિશ્રી દા. ખુ. બોટાદકર લખે છે – ભર્યા ભાગ્યના ભેદ રે ભૂંડા–ભલા ભોગવવા. સાદી ભાષામાં આપણને સમજાવવામાં આવે છે કે કર્યા ભોગવવાના છે કે પછી અહીંના કર્યા અહીં જ ભોગવવાના છે. કર્મના પ્રકોપથી બચવા આપણે અનિચ્છનીય કૃત્યો કરવાથી દૂર રહીએ છીએ. પણ બધું આપણા હાથમાં નથી. ગયા જન્મના જે કર્મોએ આપણો અત્યારનો ભવ નક્કી કર્યો છે એમાં આપણે ફેરફાર કરી શકતા નથી.